Neniuj dioj, neniuj mastroj

eta|La slogano en la angla sur murpentraĵo.
eta|Grafitio kun la slogano "neniuj dioj, neniuj mastroj" kaj la anarkiisma "A"-simbolo sur betonmuro en la centra busstacidomo de Munkeno, Germanio, en 2022
Neniuj dioj, neniuj mastroj (aŭ Nek Dio nek Mastro) estas anarkiisma kaj laborista slogano. Ĝi estas vaste uzata de anarkiistoj en Anglio ekde la fino de la 19-a jarcento. 

Ĝia unua uzo spureblas al la franca revuo Ni Dieu ni maître (laŭvorte "Nek Dio nek Mastro"), publikigita en 1880 de Auguste Blanqui. Tiu franclingva frazo aperas dufoje en la verko Preter bono kaj malbono de Friedrich Nietzsche el 1886. En la romano "La Sekreta Agento" de Joseph Conrad, unue publikigita en 1907, la rolulo Profesoro diras: "Mia moto estas: nek Dio nek mastro". 

En 1914, Margaret Sanger lanĉis The Woman Rebel (La Virina Ribelanto), okpaĝan ĉiumonatan bultenon kiu antaŭenigis kontraŭkoncipon, titolitan No Gods, No Masters (Neniuj Dioj, Neniuj Mastroj). Sanger insistis, ke ĉiu virino estu la mastro de sia propra korpo. 

Nuntempe, ĉi tiu slogano trovas aplikon en anarkiisma politiko. Ekzemple, antologio de anarkiismaj verkistoj estis kolektita sub la titolo "Neniuj Dioj, Neniuj Mastroj: Antologio de Anarkiismo". 

La slogano ankaŭ trovis aplikon en muzikaj kulturoj, plejparte asociitaj kun la Punka subkulturo. Ĝi unue estis uzata en franca chanson fare de la anarkiisma poeto kaj kantisto Léo Ferré, kiu verkis la kanton "Ni Dieu ni maître" en 1965.  

Kategorio:Anarkiisma kulturo